מאת: אביבה נמרודי-בוצר, מתאמת הועדה לאישור הסכמים לנשיאת עוברים אחות מוסמכת (מוסמך בבריאות הציבור) באדיבות הועדה לאישור הסכמים לנשיאת עוברים, משרד הבריאות .
1. פניה טלפונית אישית של בני הזוג למתאמת הועדה בין אם הפנייה באמצעות תיווך או בדרך עצמאית לצורך קבלת מידע ראשוני וקבלת מסמכים.
מכתב בקשה טופס מס' 6 מלא וצילום ת.ז. (כולל הספח) של בני הזוג . 2. הגשת כל המסמכים והאישורים הנדרשים למתאמת הועדה (ראה נספח ב'). כולל טיוטת ההסכם בין ההורים והמועמדת לאם הנושאת (ראה המלצות בהיבט המשפטי).
3. דיון ראשוני בועדה על פי המסמכים שהוגשו.
4. בעקבות דיוני הועדה לעיתים נדרשים מסמכים ואישורים נוספים לאלה המפיעים בנספח ב' כמו: בדיקות רפואיות ו/או חוות דעת נוספות, כחוות דעת סוציאלית, פסיכולוגית ראיון וכד' .
5. ראיונות אישיים של המועמדת לאם הנושאת/ ו/או ההורים המיועדים ואחרים רלוונטיים יערכו ע"י הועדה או חלק מחבריה לפי הצורך. מתאמת הועדה תקבע תאריכים לראיון.
6. לעיתים תדרוש הועדה תיקון טיוטת נוסח ההסכם לפני אישורו.
7. בסמכות הועדה לאשר את ההסכם או לדחותו בצרוף הנמקה.
8. חתימת ההסכם לנשיאת העוברים ע"י הצדדים וקבלת האישור לתחילת התהליך יהיה בנוכחות חבר הועדה. לידיעתכם: הבקשה לאישור הסכם לנשיאת עוברים תטופל רק כאשר כל המסמכים יועברו למתאמת הועדה. קובץ אחד של מסמכים מקוריים ו- 7 עותקים. מועד הגשת התיק לועדה הוא מועד מסירת כל המסמכים לועדה שלאחריו יחל הטיפול בבקשה .